laion/Wikipedia-Exotic huggingface dataset:
יחסי פורטוגל–קניה

יחסי פורטוגל–קניה הם יחסים דו-צדדיים בין פורטוגל וקניה. בין קניה ופורטוגל קיימים יחסים שנמשכו כ-500 שנה. היחסים החלו עם ואסקו דה גאמה שבפקודת מלך פורטוגל בשנת 1497 החל להפליג לחפש מסלול להודו. בשנת 1498 נחת ואסקו דה גאמה במומבסה ובמלינדי בקניה של ימינו. מצבת ואסקו דה גאמה נבנתה בשנת 1498. מצודת ישו במומבסה נבנתה במומבסה על ידי הפורטוגלים בין השנים 1593–1596. בין השנים 1631–1895 היא החליפה ידיים 9 פעמים בין האימפריה הפורטוגזית, אימאמות עומאן והאימפריה הבריטית. סך המסחר הוא כ-2.12 מיליארד שילינג קנייתי (19.4 מיליון אירו). קניה ייצאה סחורות בשווי 0.48 מיליארד שילינג קנייתי (4.4 מיליון אירו) לפורטוגל. פורטוגל ייצאה סחורות בשווי 1.64 מיליארד שילינג קנייתי (15 מיליון אירו). הייצוא העיקרי של קניה לפורטוגל כולל: פירות, אגוזים ודגים. הייצוא העיקרי של פורטוגל לקניה כולל: מכונות עיבוד נתונים אוטומטיות. קניה מיוצגת בפורטוגל באמצעות שגרירותה בפריז, צרפת. פורטוגל מחזיקה בקניה שגרירות בניירובי, אשר נפתחה בסוף 2019. מדיה וקבצים בנושא יחסי פורטוגל–קניה בוויקישיתוף PORTUGAL LAST WEEK OPENED ITS EMBASSY IN KENYA MARKING A NEW PHASE IN DIPLOMATIC RELATIONS. Retrieved on 13 February 2020. Vasco da Gama. Retrieved on 13 February 2020. Malindi: The home of Vasco da Gama Pillar. Retrieved on 13 February 2020. A Brief History of Fort Jesus, Kenya's Portuguese Fortress. Retrieved on 13 February 2020. <. TALKING NOTES ON THE signing of DTA with Portugal. Retrieved on 13 February 2020. CONTACTS | HIGH COMMISSIONS AND EMBASSIES OF THE REPUBLIC OF KENYA. Retrieved on 13 February 2020.
יחסי אוקראינה–קניה

יחסי אוקראינה–קניה הם היחסים הבילטרליים בין קניה לבין אוקראינה. קניה הכירה באוקראינה כמדינה עצמאית ב-5 במרץ 1993, ויחסים דיפלומטיים כוננו באותו היום. לאחר שנשיא אוקראינה, פטרו פורושנקו נבחר, בירך אותו אוהורו קניאטה, נשיא קניה. שגרירות אוקראינה נפתחה בשנת 2004, והיא גם מוסמכת לטנזניה. סחר, כלכלה, תחום צבאי-טכני ותרבות זוהו כתחומי מפתח של שיתוף פעולה. במהלך משבר קרים צוטט שר החוץ של קניה ואמר כי קניה מכבדת את הריבונות הטריטוריאלית של אחרים וכי כל מדינה צריכה לעשות זאת. היא נפגשה אז עם שגריר אוקראינה בקניה. ייתכן שזה היה רמז לכך שקניה ראתה את המצב בקרים ככיבוש על ידי מדינה זרה. קניה דחקה בכל הצדדים המעורבים לפתור את המשבר בשלום. מאז 2010 הציעה ממשלת אוקראינה 50 מלגות ללימודים לאזרחי קניה באוקראינה. בשנת 2013 ייצאה אוקראינה סחורות בשווי 13 מיליארד דולר שילינג קנייתי (143 מיליון דולר) לקניה, קניה ייצאה סחורות בשווי 925 מיליון שילינג קנייתי (10.1 מיליון דולר). אוקראינה היא ספקית נשק גדולה לצבא ההגנה של קניה. בשנת 2008 קניה קנתה 33 טנקים מסוג T-72 מהתקופה הסובייטית מאוקראינה, ודובר כי קניה קונה אותם עבור ממשלת דרום סודאן. אולם בהמשך הוכח שקניה שילבה את כל הטנקים בצבא קניה. קניה קוראת למשקיעים האוקראינים לשקול השקעה בתשתיות, תיירות, תקשוב, כרייה ותחומי הנפט והגז המתעוררים. קניה מיוצגת באוקראינה באמצעות שגרירותה במוסקבה, רוסיה. אוקראינה מחזיקה בקניה שגרירות בניירובי. מדיה וקבצים בנושא יחסי אוקראינה–קניה בוויקישיתוף יחסי אוקראינה–קניה באתר שגרירות אוקראינה בניירובי Kenya urges Moscow to resolve Ukraine crisis. Retrieved on 21 January 2015. Kenya urges Ukraine, Russia to peacefully resolve border issues. Retrieved on 21 January 2015. Kenya and Sudan | The mystery tanks. Retrieved on 21 January 2015.
דואן ואן האו

וייטנאם זהו שם וייטנאמי; שם המשפחה הוא דואן. דואן ואן האו (בוייטנאמית: Đoàn Văn Hậu; נולד ב-19 באפריל 1999 בתאי בין שבווייטנאם) הוא כדורגלן וייטנאמי המשחק בעמדת המגן השמאלי בקבוצת האנוי מליגת העל הווייטנאמית ובנבחרת וייטנאם. האו גדל במחלקת הנוער של האנוי מליגת העל הווייטנאמית, והחל לשחק בקבוצה הבוגרת של המועדון בשנת 2017, כשהיה בן 17. הוא זכה עם המועדון בשתי אליפויות וייטנאם, בעונות 2018 ו-2019, ובסופר קאפ הווייטנאמי בשנת 2019, ונכלל בקבוצת העונה בליגה בעונת 2018. ב-2 בספטמבר 2019 הושאל האו להירנפיין מליגת העל ההולנדית למשך עונה אחת. ב-17 בדצמבר ערך את הופעת הבכורה שלו במועדון, בניצחון 2-0 על רודה במסגרת הסיבוב השני של הגביע ההולנדי, והפך להיות השחקן הווייטנאמי הראשון שמשחק בהולנד. זו הייתה הופעתו היחידה במדי המועדון, והוא לא זכה לדקות משחק במסגרת הליגה. ב-1 באוגוסט 2020 חזר האו להאנוי, לאחר שהמשא ומתן בין הירנפיין להאנוי בנוגע להארכת תקופת ההשאלה שלו להירנפיין נכשל. ב-5 בספטמבר 2017 ערך האו את הופעת הבכורה שלו בנבחרת וייטנאם, בניצחון 2-1 על נבחרת קמבודיה במסגרת מוקדמות גביע אסיה 2019. הוא היה חלק מסגל נבחרת וייטנאם בטורניר אליפות דרום אסיה 2018, בו זכתה נבחרתו, וערך שבע הופעות בטורניר. הוא היה חלק מסגל נבחרת וייטנאם בטורניר גביע אסיה 2019, ערך בו חמש הופעות, ונבחר כאחד מעשרת השחקנים הצעירים המצטיינים של הטורניר. האנוי אליפות וייטנאם (2): 2018, 2019 הסופר קאפ הווייטנאמי (2): 2019, 2021 נבחרת וייטנאם אליפות דרום אסיה (1): 2018 מדיה וקבצים בנושא דואן ואן האו בוויקישיתוף דואן ואן האו, באתר Transfermarkt דואן ואן האו, באתר Soccerway דואן ואן האו, באתר WorldFootball.net דואן ואן האו, באתר National Football Teams דואן ואן האו, באתר FootballDatabase.eu Eenvoudige bekerzege, debuut Van Hau באתר הרשמי של הירנפיין, 17 בדצמבר 2019 (בהולנדית) Cầu thủ Văn Hậu lên đường về nước באתר Người Lao Động, ‏ 1 באוגוסט 2020 Đoàn Văn Hậu về nước, thực hiện cách ly 14 ngày באתר Nhân Dân, ‏ 2 באוגוסט 2020 Every AFC Asian Cup 2019 Squad Revealed - Final 23-man lists באתר Goal, ‏ 28 בדצמבר 2018 (באנגלית) Hải, Hậu, best young players at Asian Cup באתר Vietnam News, ‏ 29 בינואר 2019 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דואן ואן האו".
איברוחימחליל יולדושב

איברוחימחליל יולדושב (נולד ב-14 בפברואר 2001 ביאנגייר שבאוזבקיסטן) הוא כדורגלן אוזבקי המשחק בעמדת המגן השמאלי בקבוצת ניז'ני נובגורוד מליגת העל הרוסית ובנבחרת אוזבקיסטן. יולדושב גדל במחלקת הנוער של פחטקור טשקנט מליגת העל האוזבקית. ב-1 באוקטובר 2019 ערך את הופעת הבכורה שלו במועדון, בניצחון 0–3 על סוגדיאנה דז'יזק במסגרת המחזור ה-21 בליגה לעונת 2019. זו הייתה הופעתו היחידה במועדון בעונה זו, בסופה זכה המועדון באליפות אוזבקיסטן. בעונת 2020 הושאל יולדושב לבוניודקור מליגת העל האוזבקית למשך עונה אחת. ב-25 ביוני 2020 ערך את הופעת הבכורה שלו במועדון, בניצחון 0–2 על לוקומוטיב טשקנט במסגרת הליגה. ב-22 באוקטובר הבקיע יולדושב את שער הבכורה שלו במועדון ובקריירה, בניצחון 2–6 על אנדיז'ן במסגרת המחזור ה-20 בליגה. בסך הכל ערך יולדושב 21 הופעות ליגה במדי המועדון במהלך תקופת ההשאלה, והבקיע שער אחד. לקראת תחילת עונת 2021 חזר יולדושב לפחטקור טשקנט. ב-10 במרץ 2021 הוא הבקיע את שער הבכורה שלו במועדון, שער הניצחון 2–3 על נסאף קארצ'י במסגרת המחזור הראשון בליגה. יולדושב ערך 12 הופעות ליגה במדי המועדון בעונה זו לפני שעזב, והבקיע שני שערים. הוא זכה עם המועדון בסופר קאפ האוזבקי. ב-26 באוגוסט 2021 חתם יולדושב בניז'ני נובגורוד מליגת העל הרוסית. יום לאחר מכן, ב-27 באוגוסט, ערך את הופעת הבכורה שלו במועדון, בתיקו 1-1 נגד חימקי במסגרת המחזור השישי בליגה לעונת 2021/2022. ב-3 בספטמבר 2020 ערך יולדושב את הופעת הבכורה שלו בנבחרת אוזבקיסטן, בניצחון 1–2 על נבחרת טג'יקיסטן במשחק ידידות. נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024). פחטקור טשקנט אליפות אוזבקיסטן (1): 2019 הסופר קאפ האוזבקי (1): 2021 מדיה וקבצים בנושא איברוחימחליל יולדושב בוויקישיתוף איברוחימחליל יולדושב, באתר Transfermarkt איברוחימחליל יולדושב, באתר Soccerway איברוחימחליל יולדושב, באתר WorldFootball.net איברוחימחליל יולדושב, באתר National Football Teams איברוחימחליל יולדושב, באתר FootballDatabase.eu Юлдошев – в «Нижнем Новгороде» באתר הרשמי של ניז'ני נובגורוד, 26 באוגוסט 2021 (ברוסית) Ўзбекистон U-23 терма жамоасининг Париж Олимпиадасида иштирок этувчи якуний таркиби эълон қилинди באתר Championat Asia, ‏ 9 ביולי 2024
יחסי אריתריאה–קניה

יחסי אריתריאה–קניה הם יחסי החוץ בין אריתריאה וקניה. הקשרים הדיפלומטיים בין אריתריאה לקניה היו מתוחים מעט, שכן בשנת 2011 האשים משרד החוץ בקניה את ממשלת אריתריאה באספקת נשק לקבוצה הלוחמנית א-שבאב. השלטונות האריתראים דחו את הטענות. בנוסף, משרד החוץ של קניה איים לבדוק את יחסיו הבילטרליים עם אסמרה. בשנת 2013, בעת ביקור ממלכתי בקניה, השתתף נשיא אריתריאה, איסאייס אפוורקי, בחגיגת יובל הזהב בניירובי. כיום היחסים בין שתי המדינות נתפסים כיציבים יותר כאשר הנשיא אפוורקי ערך ביקור מדיני נוסף בסוף 2018. לאחר מכן, ביקר הנשיא אוהורו קניאטה בינואר 2019 בפסגה משולשת באסמרה בין אתיופיה, אריתריאה וקניה. אריתריאה וקניה שומרות על קשרי מסחר. שתי המדינות חברות בגוש הסחר של IGAD. לאריתריאה אין ייצוא לקניה. עם זאת, היא מייבאת מקניה סחורות בשווי 4 ו-5 מיליון דולר בשנה. אריתריאה מחזיקה בקניה שגרירות בניירובי. קניה מיוצגת באריתריאה באמצעות שגרירותה בקהיר, מצרים. Standard Digital News (5 בנובמבר 2011). "Kenya confronts Eritrea over arms cache". Standard Digital News. נבדק ב-6 בינואר 2015. {{cite web}}: (עזרה) "Eritrean President Attending Kenya's Golden Jubilee". Tesfanews.net. נבדק ב-6 בינואר 2015. {{cite web}}: (עזרה) Peace, stability top agenda as Eritrea leader visits Kenya. Retrieved on 15 August 2019. Ethiopia, Kenya, Eritrea leaders meet in Asmara for mini summit. Retrieved on 15 August 2019. "Eritrea's Regional Relations". International Policy Digest. נבדק ב-6 בינואר 2015. {{cite web}}: (עזרה) "Intergovernmental Authority for Development (IGAD) - African Union". Au.int. נבדק ב-6 בינואר 2015. {{cite web}}: (עזרה)
קסטון ג'וליין

קסטון ג'וליין (באנגלית: Keston Julien; נולד ב-26 באוקטובר 1998 בפורט אוף ספיין שבטרינידד וטובגו) הוא כדורגלן טרינידדי המשחק בעמדת המגן השמאלי בקבוצת שריף טירספול מליגת העל המולדובית ובנבחרת טרינידד וטובגו. ג'וליין החל את הקריירה המקצוענית שלו במועדונים W קונקשן וסן ג'ואן ג'בלוטה מטרינידד וטובגו. לקראת עונת 2016/2017 חתם ג'וליין בא.ס. טרנצ'ין מליגת העל הסלובקית. ב-8 במרץ 2017 הוא ערך את הופעת הבכורה שלו במועדון, בהפסד 3-1 לסלובן ברטיסלאבה במסגרת הגביע הסלובקי. ב-12 במרץ הוא ערך את הופעת הבכורה שלו בליגה, בניצחון 4-1 על מ.פ.ק. זמפלין מיכאלובצה במסגרת המחזור ה-23 לעונת 2016/2017. בשלוש העונות הראשונות שלו במועדון ערך ג'וליין 20 הופעות ליגה. ב-27 ביולי 2019 הבקיע ג'וליין את שער הבכורה שלו במועדון, בתיקו 1-1 נגד מ.פ.ק. רוז'ומברוק במסגרת המחזור השני בליגה לעונת 2019/2020. בעונה זו ערך ג'וליין 17 הופעות ליגה, בהן הבקיע שלושה שערים. ב-17 באוגוסט 2020 חתם ג'וליין בשריף טירספול מליגת העל המולדובית. ב-12 בספטמבר הוא ערך את הופעת הבכורה שלו במועדון, בניצחון 3-0 על דאצ'יה בויוצאני במסגרת המחזור התשיעי בליגה לעונת 2020/2021. ב-3 באוקטובר הבקיע ג'וליין את שער הבכורה שלו במועדון, בניצחון 4-0 על זימברו קישינב במסגרת המחזור ה-13 בליגה. בעונתו הראשונה במועדון ערך ג'וליין 16 הופעות ליגה והבקיע שער אחד, ובסופה זכתה שריף טירספול באליפות מולדובה. ב-6 בספטמבר 2018 ערך ג'וליין את הופעת הבכורה שלו בנבחרת טרינידד וטובגו, בניצחון 2-0 על נבחרת איחוד האמירויות במשחק ידידות. שריף טירספול אליפות מולדובה (1): 2020/2021 קסטון ג'וליין, באתר Transfermarkt קסטון ג'וליין, באתר Soccerway קסטון ג'וליין, באתר WorldFootball.net קסטון ג'וליין, באתר National Football Teams קסטון ג'וליין, באתר FootballDatabase.eu Добро пожаловать, Кестон באתר הרשמי של שריף טירספול, 17 באוגוסט 2020 (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קסטון ג'וליין".
תאנאוואט סואנגצ'יטאוון

תאנאוואט סואנגצ'יטאוון (בתאית: ธนวัฒน์ ซึ้งจิตถาวร; נולד ב-8 בינואר 2000 בסופאן בורי שבתאילנד) הוא כדורגלן תאילנדי המשחק בעמדת הקשר ההתקפי בקבוצת מואנגת'ונג יונייטד מליגת העל התאילנדית ובנבחרת תאילנד. סואנגצ'יטאוון נולד בתאילנד ועבר לצרפת בגיל 13 יחד עם אמו, ועל-כן מחזיק גם באזרחות צרפתית בנוסף לאזרחותו התאילנדית. סואנגצ'יטאוון שיחק באקדמיה של המועדון התאילנדי AS נאונקירץ' במשך שבע שנים, לפני שעבר למחלקת הנוער של נאנסי מצרפת בגיל 13. הוא ערך 16 הופעות ליגה בנאנסי II, קבוצת המילואים של המועדון, והבקיע שער אחד. ב-19 בספטמבר 2020 הצטרף סואנגצ'יטאוון ללסטר סיטי מהפרמייר ליג בהעברה חופשית. סואנגצ'יטאוון יצג את הנבחרות הצעירות של צרפת. ב-29 במאי 2021 הוא ערך את הופעת הבכורה שלו בנבחרת תאילנד, בתיקו 2-2 נגד נבחרת טג'יקיסטן במשחק ידידות. תאנאוואט סואנגצ'יטאוון, באתר Transfermarkt תאנאוואט סואנגצ'יטאוון, באתר Soccerway תאנאוואט סואנגצ'יטאוון, באתר WorldFootball.net תאנאוואט סואנגצ'יטאוון, באתר National Football Teams תאנאוואט סואנגצ'יטאוון, באתר FootballDatabase.eu Thanawat becomes first Thai to be named in line-up for English Premier League game באתר The Nation Thailand, ‏ 4 באפריל 2021 (באנגלית) Young French-Thai Midfielder Joins Leicester City’s Development Squad באתר הרשמי של לסטר סיטי, 19 בספטמבר 2020 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תאנאוואט סואנגצ'יטאוון".
הר גרינל (מונטנה)

הר גרינל (באנגלית: Mount Grinnell) הוא הר הממוקם במרכזו של הפארק הלאומי גליישר במדינת מונטנה שבארצות הברית. הר גרינל הוא חלק מרכס לואיס. גובהו של הר גרינל 2,698 מטרים מעל פני הים. הר גרינל מתנשא לגובה של 406 מטרים מעל סביבתו. ההר ממוקם בסמוך ממזרח לקו פרשת המים של אמריקה, באזור מני גליישר שבפארק. מצפון-מערב להר, ממוקם קרחון סוויפטקרנט, ומדרום להר מצוי קרחון גרינל. השלוחה המזרחית של הר גרינל, המתנשאת מעל אגם סוויפטקרנט, אותה ניתן לראות ממלון מני גליישר, והיא מסתירה את פסגת הר גרינל מהמלון - נקראת נקודת גרינל. הר גרינל נקרא על שמו של ההיסטוריון, האנתרופולוג וחוקר הטבע, ג'ורג' בירד גרינל (George Bird Grinnell), אשר יזם את הקמת הפארק הלאומי גליישר. בחזית התמונה אגם רדרוק, מעליו מתנשא עם גרינל. שמשמאלו - נקודת גרינל הר גרינל מתנשא מעל אגם גרינל הר גרינל מתנשא מעל אגם בולהד מבט על הר גרינל משביל אגם אייסברג מדיה וקבצים בנושא הר גרינל בוויקישיתוף הר גרינל באתר peakbagger הר גרינל באתר summitpost מפה טופוגרפית תלת־ממדית של אזור הר גרינל מפת אזור הר גרינל מידע גאוגרפי מקור שמות אתרים בפארק הלאומי גליישר
עבד א-רחמן ואיס

עבד א-רחמן ואיס (בערבית: عبد الرحمن وايس, ביוונית: Αμπντούλ Ραχμάν Ουές; נולד ב-14 ביוני 1998 באתונה שביוון) הוא כדורגלן סורי-יווני המשחק בעמדת המגן הימני בקבוצת אתונה קליטיה מהליגה היוונית השנייה ובנבחרת סוריה. ואיס נולד באתונה שביוון להורים ממוצא סורי. ואיס החל את קריירת הכדורגל שלו במחלקות הנוער של פנאתינאיקוס וברנטפורד. בשנת 2015 חזר ואיס ליוון והצטרף למחלקת הנוער של פלאטניאס. בחודש פברואר 2017 הוא חתם על החוזה המקצועני הראשון שלו במועדון. ב-20 בספטמבר 2017 הוא ערך את הופעת הבכורה שלו במועדון, בניצחון 1-0 על אפולון סמירניס במסגרת הגביע היווני. ב-27 בנובמבר ערך את הופעת הבכורה שלו בליגת העל היוונית, בהפסד 3-0 לא.א.ק. אתונה במסגרת המחזור ה-12 בליגה לעונת 2017/2018. הוא שיחק במועדון במשך שלוש עונות, בהן ערך 54 הופעות ליגה והבקיע שני שערים. ב-8 בינואר 2020 חתם ואיס על חוזה לארבע עונות ב-OFI כרתים מליגת העל היוונית החל מ-1 ביולי 2020. ב-12 בספטמבר הוא ערך את הופעת הבכורה שלו במועדון, בתיקו 1-1 נגד פאנטוליקוס במסגרת המחזור הראשון בליגה לעונת 2020/2021. בעונתו הראשונה במועדון ערך ואיס 31 הופעות ליגה. ב-18 באוגוסט 2022 חתם בוולוס היוונית. ואיס ערך חמש הופעות במדי נבחרת יוון עד גיל 21. ב-2 בספטמבר 2021 הוא ערך את הופעת הבכורה שלו בנבחרת סוריה, בהפסד 1-0 לנבחרת איראן במסגרת מוקדמות מונדיאל 2022. נכלל בסגל נבחרת סוריה לטורניר גביע אסיה 2023. מדיה וקבצים בנושא עבד א-רחמן ואיס בוויקישיתוף עבד א-רחמן ואיס, באתר Transfermarkt עבד א-רחמן ואיס, באתר Soccerway עבד א-רחמן ואיס, באתר WorldFootball.net עבד א-רחמן ואיס, באתר National Football Teams עבד א-רחמן ואיס, באתר FootballDatabase.eu Π.Α.Ε. ΠΛΑΤΑΝΙΑΣ ΧΑΝΙΩΝ » Ουές Αμπντούλ Ραχμάν באתר הרשמי של פלאטניאס, 17 במאי 2019 (ביוונית) Επαγγελματίες ο 18χρονος Ουές και ο 19χρονος Σάαντο στον Πλατανιά באתר Football Academies, ‏ 1 בפברואר 2017 (ביוונית) ΟΦΗ: Πήρε τον Αμπντούλ Ραχμάν Ουές באתר Creta Post, ‏ 8 בינואר 2020 (ביוונית) Βασικοί με την Ελπίδων Ουές και Ιατρούδης באתר Flash News, ‏ 17 במאי 2019 (ביוונית) قائمة نسور قاسيون لنهائيات كأس آسيا - قطر 2023 בחשבון האינסטגרם הרשמי של התאחדות הכדורגל הסורית, 31 בדצמבר 2023 (בערבית)
תעודה (כתב עת)

תעודה הוא כתב עת של בית הספר למדעי היהדות וארכאולוגיה על שם חיים רוזנברג, בפקולטה למדעי הרוח של אוניברסיטת תל אביב. "תעודה" החל לצאת לאור בשנת ה'תש"ם, ומאז הוא יוצא לאור מדי שנה או שנתיים. עד שנת תש"ף יצאו לאור 30 גיליונות. כל גיליון של כתב העת מוקדש לנושא מסוים, או שהוא גיליון לכבודו של חוקר מסוים. אחדים מהגיליונות הם בינתחומיים. עורכי הגיליונות מתחלפים, בהתאם לנושא הגיליון. בין הנושאים שלהם הוקדשו גיליונות: חקר גניזת קהיר בעריכת מרדכי עקיבא פרידמן, עיונים במקרא בעריכת בנימין אופנהיימר, מחקרים בספרות עברית בעריכת עוזי שביט וראובן צור, מחקרים בלשון עברית בעריכת אהרן דותן ואברהם טל, מחקרים ביצירתו של אברהם אבן עזרא בעריכת ישראל לוין, חידושי זוהר בעריכת רונית מרוז. אתר האינטרנט הרשמי של תעודה
הר גרינל

האם התכוונתם ל... ארצות הברית הר גרינל (מונטנה) – הר במחוז גליישר בשטח הפארק הלאומי גליישר, במדינת מונטנה שבארצות הברית קנדה הר גרינל (באפין) – הר באי באפין בדרום מזרח טריטוריית נונאווט שבקנדה הר גרינל (אלסמיר) – הר באי אלסמיר בצפון מערב טריטוריית נונאווט שבקנדה ראו גם נקודת גרינל גרינל
סטרהיניה פבלוביץ'

סטרהיניה פבלוביץ' (בסרבית: Strahinja Pavlović; נולד ב־24 במאי 2001 בשאבאץ שבסרביה ומונטנגרו) הוא כדורגלן סרבי המשחק בעמדת הבלם בקבוצת מילאן ובנבחרת סרביה. פבלוביץ' הגיע למחלקת הנוער של פרטיזן בלגרד מליגת העל הסרבית בקיץ 2015. בחודש ספטמבר 2018 הוא חתם על חוזה מקצועני ראשון במועדון, חוזה לשלוש עונות. ב-23 בפברואר 2019 הוא ערך את הופעת הבכורה שלו במועדון, בניצחון 0–3 על פרולטר נובי סאד במסגרת המחזור ה-23 בליגה לעונת 2018/2019. בעונה זו הוא ערך 11 הופעות ליגה במועדון. ב-6 באוקטובר 2019 הבקיע פבלוביץ' את שער הבכורה שלו במועדון, בהפסד 1–2 לווז'דובאץ במסגרת המחזור ה-11 בליגה לעונת 2019/2020. ב-18 בדצמבר 2019 חתם פבלוביץ' במונקו על חוזה החל מחודש ינואר 2020. הוא הושאל בחזרה לפרטיזן בלגרד עד לתום עונת 2019/2020, בסיומה זכה המועדון בגביע הסרבי. בסך הכל ערך פבלוביץ' 26 הופעות ליגה בעונה זו במדי פרטיזן בלגרד, והבקיע שער אחד. לקראת עונת 2020/2021 חזר פבלוביץ' למונקו מליגת העל הצרפתית. ב-20 בדצמבר 2020 הוא ערך את הופעת הבכורה שלו במועדון, בניצחון 0–1 על דיז'ון במסגרת המחזור ה-16 בליגה לעונת 2020/2021. זו הייתה הופעתו היחידה במדי מונקו בעונה זו. ב-21 בינואר 2021 הושאל פבלוביץ' למשך חצי עונה לסרקל ברוז' מליגת העל הבלגית. ב-23 בינואר הוא ערך את הופעת הבכורה שלו במועדון, בניצחון 1–2 על קורטרייק במסגרת המחזור ה-21 בליגה לעונת 2020/2021. במשחק זה גם הבקיע את שערו היחיד במועדון. בסך הכל ערך 11 הופעות ליגה במדי המועדון. לקראת עונת 2021/2022 חזר פבלוביץ' למונקו. ב-16 בפברואר 2022 הושאל לפ.צ. בזל עד לסיום העונה. ב-28 ביוני 2022 נמכר פבלוביץ' לרד בול זלצבורג תמורת 7 מיליון אירו. ב-15 ביולי ערך את הופעתו הבכורה בגביע האוסטרי. ב-31 ביולי 2024 חתם פבלוביץ’ במילאן לארבע שנים. ב-3 בספטמבר 2020 ערך פבלוביץ' את הופעת הבכורה שלו בנבחרת סרביה, בהפסד 1–3 לנבחרת רוסיה במסגרת ליגת האומות 2020/2021. ב-7 ביוני 2021 הוא הבקיע את שער הבכורה שלו בנבחרת, בתיקו 1-1 נגד נבחרת ג'מייקה במשחק ידידות. נכלל בסגל נבחרת סרביה לטורניר מונדיאל 2022 ואף כבש שער לזכות נבחרתו במשחק נגד קמרון. נכלל בסגל נבחרת סרביה לטורניר יורו 2024. פרטיזן בלגרד הגביע הסרבי: 2018/19 רד בול זלצבורג ליגת העל האוסטרית: 2022/23 מדיה וקבצים בנושא סטרהיניה פבלוביץ' בוויקישיתוף סטרהיניה פבלוביץ', ברשת החברתית אינסטגרם סטרהיניה פבלוביץ', באתר Transfermarkt סטרהיניה פבלוביץ', באתר Soccerway סטרהיניה פבלוביץ', באתר WorldFootball.net סטרהיניה פבלוביץ', באתר National Football Teams סטרהיניה פבלוביץ', באתר FootballDatabase.eu Crno-beli potpisali 9 klinaca באתר הרשמי של פרטיזן בלגרד, 13 בספטמבר 2018 (בסרבית) zvanično u Monaku! באתר הרשמי של פרטיזן בלגרד, 18 בדצמבר 2019 (בסרבית) Strahinja Pavlović joining Cercle Brugge on loan באתר Get French Football News, ‏ 21 בינואר 2001 (באנגלית) Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית) HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
עבד אל-מג'יד א-סולייהים

עבד אל-מג'יד א-סולייהים (בערבית: عبد المجيد الصليهم; נולד ב-15 במאי 1994 בריאד שבערב הסעודית) הוא כדורגלן סעודי המשחק בעמדת הקשר בקבוצת אל-נאסר מליגת העל הסעודית ובנבחרת ערב הסעודית. א-סולייהים שיחק בא-שבאב מליגת העל הסעודית במשך שש עונות וחצי, בהן ערך 132 הופעות ליגה והבקיע עשרה שערים. בחודש ינואר 2018 הושאל למשך חצי עונה לראיו ואיקאנו מהליגה הספרדית השנייה, אך לא זכה לדקות משחק במדי המועדון. לקראת עונת 2020/2021 עבר א-סולייהים לא-נאסר מליגת העל הסעודית. בעונתו הראשון במועדון ערך 19 הופעות ליגה, בהן הבקיע שני שערים. ב-7 בנובמבר 2017 ערך א-סולייהים את הופעת הבכורה שלו בנבחרת ערב הסעודית, בניצחון 2-0 על נבחרת לטביה במשחק ידידות. א-שבאב גביע המלך הסעודי (1): 2014 הסופר קאפ הסעודי (1): 2014 אל-נאסר הסופר קאפ הסעודי (1): 2021 עבד אל-מג'יד א-סולייהים, באתר Transfermarkt עבד אל-מג'יד א-סולייהים, באתר Soccerway עבד אל-מג'יד א-סולייהים, באתר BDFutbol עבד אל-מג'יד א-סולייהים, באתר WorldFootball.net עבד אל-מג'יד א-סולייהים, באתר National Football Teams עבד אל-מג'יד א-סולייהים, באתר ESPN
אנריקו הרננדס

אנריקו אריק דואניאס הרננדס ביסחופ (בספרדית: Enrico Erick Dueñas Hernández Bisschop; נולד ב-23 בפברואר 2001 באלמיירה שבהולנד) הוא כדורגלן סלוודורי-הולנדי המשחק בעמדת החלוץ בקבוצת קרטחנה ב' הספרדית ובנבחרת אל סלוודור. הרננדס גדל במחלקות הנוער של אלמיירה סיטי, של ואטרוייק ושל אייאקס, ובשנת 2018 הגיע אל מחלקת הנוער של ויטסה ארנהם. ב-17 בדצמבר 2020 הוא ערך את הופעת הבכורה שלו במועדון, בניצחון 2-0 על וילם II במסגרת הסיבוב השני של הגביע ההולנדי. ב-6 בפברואר 2021 ערך את הופעת הבכורה שלו בליגה, בהפסד 1-0 להירנפיין במסגרת המחזור ה-21 בליגה לעונת 2020/2021. הוא ערך שתי הופעות ליגה בעונה זו. ב-4 באוגוסט 2021 הושאל הרננדס למועדון הכדורגל איינדהובן מליגת המשנה ההולנדית. ב-6 באוגוסט הוא ערך את הופעת הבכורה שלו במועדון, בתיקו 2-2 נגד פולנדם במסגרת המחזור הראשון בליגה. ב-23 באוגוסט הבקיע את שער הבכורה שלו במועדון, בהפסד 3-2 לקבוצת המילואים של פ.ס.וו. איינדהובן במסגרת המחזור השלישי בליגה. ב-3 בספטמבר 2021 ערך הרננדס את הופעת הבכורה שלו בנבחרת אל סלוודור, בתיקו 0-0 נגד נבחרת ארצות הברית במסגרת מוקדמות מונדיאל 2022. אנריקו הרננדס, באתר Transfermarkt אנריקו הרננדס, באתר Soccerway אנריקו הרננדס, באתר National Football Teams אנריקו הרננדס, באתר FootballDatabase.eu ENTREVISTA Enrico Hernández, el joven de Países Bajos quien sueña con jugar en la Selecta באתר El Salvador, ‏ 14 בספטמבר 2020 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנריקו הרננדס".
אנדרה ברלי

אנדרה מוריס קית' ברלי (באנגלית: Andre Maurice Keith Burley; נולד ב-10 בספטמבר 1999 בסלאף שבברקשייר, אנגליה) הוא כדורגלן אנגלי בעל שורשים מסנט קיטס ונוויס המשחק בעמדת הבלם בקבוצת וויקומב וונדררס מהפוטבול ליג הראשונה ובנבחרת סנט קיטס ונוויס. ברלי החל את הקריירה המקצוענית שלו ברדינג, וב-2 ביולי 2018 חתם על חוזה מקצועני ראשון במועדון. ב-4 בינואר 2020 הוא ערך את הופעת הבכורה שלו במועדון, בתיקו 2-2 נגד בלקפול במסגרת גביע ה-FA. הוא ערך שלוש הופעות בגביע, אך לא זכה לדקות משחק בליגה. ב-14 בפברואר 2020 הושאל ברלי לווטרפורד מליגת העל האירית למשך חצי עונה. הוא ערך שלוש הופעות ליגה במדי המועדון. ב-29 בספטמבר 2020 חתם ברלי בוויקומב וונדררס מהפוטבול ליג צ'מפיונשיפ. ב-14 בדצמבר הוא הושאל להאנגרפורד טאון מהנשיונל ליג דרום למשך חצי עונה, וערך במדי המועדון חמש הופעות ליגה. ב-24 במרץ 2021 ערך ברלי את הופעת הבכורה שלו בנבחרת סנט קיטס ונוויס, בניצחון 1-0 על נבחרת פוארטו ריקו במסגרת מוקדמות מונדיאל 2022. אנדרה ברלי, באתר Transfermarkt אנדרה ברלי, באתר Soccerway אנדרה ברלי, באתר National Football Teams אנדרה ברלי, באתר FootballDatabase.eu SEVEN PLAYERS SIGN FIRST PRO DEALS WITH READING באתר הרשמי של רדינג, 2 ביולי 2018 (באנגלית)
Duetos

Duetos (בעברית: דואטים) הוא אלבום האוסף הראשון של הצמד הברזילאי סימונה & סימריה. האלבום יצא לאור ב-17 בנובמבר 2017, על ידי חברת התקליטים יוניברסל מיוזיק גרופ, שנה לאחר צאת אלבום ההופעה השלישי של הצמד, Live, שיצא לאור בשנת 2016. באלבום נכלל הלהיט "Loka", בו התארחה אניטה. באלבום האוסף משתתפים מוזיקאים כדוגמת אניטה, ברונו אי מרוני, ויקטור בורחס & ויניסיוס, גבריאל דיניז ודילאורי. לאחר שהצמד הוציא בשנת 2016 את אלבום ההופעה השלישי שלו, Live, הוחלט כי הפעם, יופץ אלבום אוסף שיורכב מדואטים עם מוזיקאים שונים, כדוגמת אניטה וברונו אי מרוני. לאחר שהקלטות האלבום הסתיימו, הוא הופץ בנובמבר 2017 בהוצאת יוניברסל מיוזיק גרופ. הסינגל המוביל "Loka" זכה להצלחה בינלאומית. האלבום כולל שירים מסוגת הפופ הלטיני, המאפיינת שירים רבים של הצמד, כדוגמת "Regime Fechado" ו-"Paga de Solteiro Feliz". מידע על האלבום Duetos באתר MusicBrainz האלבום Duetos באתר ספוטיפיי Duetos, נבדק ב-2021-09-10 Simone & Simaria (Ao Vivo), נבדק ב-2021-09-10 Loka, נבדק ב-2021-09-10 Duetos by Simone & Simaria, Genius (באנגלית) Simone & Simaria - Regime Fechado (Video Oficial), נבדק ב-2021-09-10 Simone & Simaria - Paga De Solteiro Feliz (Video Oficial) ft. Alok, נבדק ב-2021-09-10